Predkladacia správa

	Informácia o vzdelávaní štátnych zamestnancov pracujúcich v oblasti európskych záležitostí a finančných prostriedkov Európskeho spoločenstva v nadväznosti na zavedenie systému EDIS v roku 2005 sa predkladá na základe úlohy B.2 uznesenia vlády Slovenskej republiky č. 1101/2004 zo 16. 11. 2004.

Materiál bol vypracovaný na základe podkladov, ktoré boli doručené Úradu pre štátnu službu z ministerstiev, ostatných ústredných orgánov štátnej správy a ostatných orgánov štátnej správy v súlade so znením úlohy B.4 uznesenia vlády Slovenskej republiky č. 1101/2004 zo dňa 16. 11. 2004.

Materiál obsahuje prehľad vzdelávacích aktivít jednotlivých služobných úradov a aktivít Úradu pre štátnu službu.

Vzhľadom na informatívny charakter predkladaného materiálu, nebol predmetom medzirezortného pripomienkového konania.
 
	Materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie, v dôsledku toho sa doložka finančných, ekonomických, environmentálnych vplyvov, vplyvov na zamestnanosť a podnikateľské prostredie nevyhotovuje.